- Stopper den neste Zuccarello
- Det vil innebære døden for ishockeysporten i hovedstaden. Om et par år vil rekrutteringen være borte, sier ishockeylandslagets mangeårige trener til VG. Idrettsbyråd Guri Melby (V) i Oslo ble for en måned siden invitert av ishockeyforbundet til et møte for å diskutere det sporten, også med tanke på et eventuelt Oslo-OL 2022, anser for å være et stort problem. Idrettspresident Børre Rognlien ønsker også å delta i møtet.Guri Melby (33) har ikke svart på den første henvendelsen eller senere purring. Til VG sier hun at hun «gjerne vil snakke med» Rognlien og ishockeyen om å legge til rette for ishockeysporten. Idrettsbyråden mener imidlertid at Roy Johansen tar feil når han hevder at is-tilbudet er bedre i andre norske kommuner og Norden, og viser til tilsvarende åpningstider i Stavanger og Stockholm. - Det er et økonomisk spørsmål som ses i sammenheng med idrettsprioriteringene totalt sett. Det koster ganske mye å holde en hall åpen en ekstra uke. Dessuten har vi gamle ishaller som er lite kostnadseffektive og dyre i drift, sier Guri Melby.Oslo, 23. mai 2014. Angående åpnings- og stengetider i kommunale ishaller i Oslo Det er med stor bekymring vi ser at det planlegges å utsette åpning av ishallene Grünerhallen, Lørenhallen og Manglerud ishall til 8. september 2014. Dette betyr i praksis at ishallene i Oslo ikke er åpne for barn og unge under 18 år før denne dato. Vi håper og tror dette ikke er en tilsiktet politikk og ber i denne forbindelse om et møte med byråden. I disse dager etablerer NIHF et spillerutviklingsprosjekt som tar sikte på å utvikle utøvere som kan representere Norge på hjemmebane i 2022. Dette er spillere født 1997 til 2001, dvs den aldersgruppen som nå rammes i Oslo. Vi mener en opprettholdelse av åpnings- og stengetider som foreslått i Oslo (8. september til 30. mars) vil være synonymt med å kneble utviklingen av sporten i Oslo-regionen. Vanlig åpningstid i andre ishaller i Norge og resten av Europa er 1. august. Det er fra NIHF's side ønskelig å avholde et møte med Idrettsbyråden så snart som mulig for å diskutere utfordringene NIHF ser med de nye åpningstidene. Vi ser fram til en snarlig tilbakemelding, og forslag på møtedato. Med vennlig hilsen NORGES ISHOCKEYFORBUND Petter Salsten, sportssjef I dag og i morgen er Roy Johansen en av mange kjente idrettspersoner og kjendiser som deltar i Mats Zuccarellos veldedighets-show i Stavanger. «Zucca» var tre-fire år gammel da han tok sine første skøyteskjær i kommunalt driftede Lørenhallen i Oslo. Nå er han stjernespiller i New York Rangers, i verdens beste ishockey-liga. Forrige fredag tapte han og Rangers sluttspillfinalen om kjempetrofeet Stanley Cup for Los Angeles Kings med 1-4 i best av syv serien. - Vi har sett den siste Zuccarello hvis ikke Oslo kommune, som vil arrangere vinter-OL, skjønner når ishockeysesongen starter, advarer Roy Johansen foran dagens golfturnering og fredagens ishockeyoppgjør i Zucca-regi. Hele 18 av 25 spillere i hans VM-tropp i Minsk i mai kommer opprinnelig fra klubber i Oslo. 11 av dem fra bydelsklubben Manglerud Star. Mats Zuccarello spilte i yngre årsklasser for Hasle/Løren og Vålerenga.Den ekstreme rekrutteringen til landslaget er allerede i ferd med å forsvinne, og vil ifølge Roy Johansen gjøre det for godt fordi kommunalt driftede Lørenhallen, Manglerudhallen og Grünerhallen ikke åpner før 8. september og stenger 30. mars. - Spillerne fra Oslo som eventuelt skal spille OL i 2022 vil ikke få trent, så sant de ikke flytter ut av Oslo, hevder Roy Johansen. Ungdomshallen og Jordal Amfi - som ligger vegg i vegg - er åpne fra 1. august. I praksis brukes istiden til seniorlagenes og de eldre juniorlagenes treninger foran seriestarten i begynnelsen av september. Barn og unge får ikke tilgang.- Det er idretten selv (her ishockey) som disponerer tidene vi stiller til rådighet. Prioriteringene bør de foreta selv. Tilbudet i ishallene i Oslo er blitt stadig bedre. I tillegg har vi også is på sommeren i år (Ungdomshallen). Roy Johansen mener at «det ikke har noe med saken å gjøre» og bruker en kjent uttalelse fra Vålerenga-legenden Einar Bruno Larsen på Bislett. Dommeren spurte «Bruno» - høyt - om det var han eller Bruno som dømte. - Bruno snudde seg mot publikum og ropte til dem: «hører dere, han vet ikke det en gang». - Spørsmålet dreier seg om kommunen vil holde ishallene åpne i ishockeysesongen. Den starter 1. august, påpeker Roy Johansen - som mener antall åpnings-timer over tid er kraftig redusert. - Vår prioritet er barn og unge. Ønsker de mer tid til de voksne, er det fullt mulig å betale for det. Hvis de velger bort sommer-is, kan det gi ekstra tid senere, sier Guri Melby.Idrettsbyråden mener «veldig sterkt» at ishockey er den idretten som vil oppleve det som mest positivt å få OL til Oslo - hvis det skulle skje: Tre nye ishaller, pluss en ny i Lørenskog rett nord for Oslo. PS! Idrettsbyråden viser til at det er avsatt 270 millioner til å bygge Sonja Henie ishall som etter planen skal stå klar 2017. Den vil bli brukt til andre is-idretter enn ishockey.
Landslagssjef Roy Johansen (54) mener at Norge kan se langt etter en ny Mats Zuccarello (26) frem mot 2022-OL hvis ishallene i Oslo fortsetter å være stengt etter at sesongen har startet. etter en ny Mats Zuccarello (26) frem mot 2022-OL hvis ishallene i Oslo fortsetter å være stengt etter at sesongen har startet.